Dôvodová správa

A. Všeobecná časť

Návrh nariadenia, ktorým sa mení nariadenie vlády Slovenskej republiky č. 309/2003 Z. z. ktorým sa ustanovujú podrobnosti o opatreniach na tlmenie afrického moru koní sa predkladá ako iniciatívny návrh.
Účelom predloženého návrhu je transpozícia zmien vykonaných smernicou Rady 2008/73/ES z 15. júla 2008, ktorou sa zjednodušujú postupy zostavovania zoznamov a uverejňovania informácií vo veterinárnej a zootechnickej oblasti a ktorou sa menia a dopĺňajú smernice 64/432/EHS, 77/504/EHS, 88/407/EHS, 88/661/EHS, 89/361/EHS, 89/556/EHS, 90/426/EHS, 90/427/EHS, 90/428/EHS, 90/429/EHS, 90/539/EHS, 91/68/EHS, 91/496/EHS, 92/35/EHS, 92/65/EHS, 92/66/EHS, 92/119/EHS, 94/28/ES, 2000/75/ES, rozhodnutie 2000/258/ES a smernice 2001/89/ES, 2002/60/ES a 2005/94/ES do právneho poriadku SR. 
Predložený návrh nariadenia nebude mať dopad na štátny rozpočet, na rozpočty vyšších územných celkov, rozpočty obcí, zamestnanosť, na životné ani na podnikateľské prostredie.
Návrh nariadenia je v súlade s ústavou, ústavnými zákonmi, zákonmi a ostatnými všeobecne záväznými predpismi ako aj medzinárodnými zmluvami a inými medzinárodnými dokumentmi, ktorými je Slovenská republika viazaná.